text: Sains Innochens est mout espoentés:
   Od sen clergiet est a le tiere alés,
   Dient lor saumes, si ont lor cans levés.
   Et li doi roi ke jou vos ai només
   Et tos li pueles ki la est asemblés
   Proiérent Diu par grans humilités
   K’il lor demostre par les siues bontés
   Ou chis sains hon pora iestre trovés.
   Iluec ont tant de grans sospirs gietés
   Ke nostre sire par les siues bontés
   Les a trés bien par se vois confortés.
  